Este dissabte finalitza la sisena edició del festival de cinema documental Punt.Doc amb la projecció de ‘Morir para contar’
29 de maig 2019

La sisena edició del festival de cinema documental Punt.Doc, organitzat pel departament de Joventut, finalitzarà este cap de setmana amb la projecció de _Mujeres, de Coque Malla_, el divendres 31 de maig; _Operación Stuka_, el dissabte 1 de juny; i _Morir para contar_, el diumenge 2 de juny. Les tres projeccions es realitzaran al Casal Jove del Port de Sagunt a les 19 hores. Punt.Doc és un festival que s'ha desenvolupat del 4 de maig al 2 de juny.

“**La relació del músic Coque Malla amb les dones sempre ha sigut de gran importància per a ell. Amb l'objectiu de reafirmar això, Malla crea _Mujeres_, un projecte cinematogràfic i musical que el cantant es posa davant els micros, acompanyat sempre per un rostre femení conegut**”, segons explica la sinopsi del documental _Mujeres, de Coque Malla_, dirigit per Gonzalo Visedo y Rodrigo López Casas.

Per altra banda, _Operación Stuka_, dirigit per Rafa Molés i Pepe Andreu, és un documental que explica un episodi de la Guerra Civil a Espanya relacionat amb el bombardeig de quatre xicotets pobles de Castelló per part dels nazis.

I _Morir para contar_, dirigit per Hernan Zin, dóna veu a reporters de guerra que expliquen els seus pitjors records i la manera en què s'enfronten a ells. Cada protagonista de _Morir para contar_ parlarà d'un conflicte en particular pel que serà també un viatge a la guerra des de Vietnam fins als nostres dies.

En esta edició, que s'ha mantingut durant tot el mes, s'han oferit catorze projeccions, que han abordat diversos temes com el feminisme, els drets humans, la memòria històrica, la música o les grans aventures que tenen a veure amb l'alpinisme i la muntanya. A més, s'ha homenatjat la gran cineasta Agnès Varda, autora d'una obra atrevida i coherent al llarg de les seues més de seixanta anys de carrera.

És un festival interactiu, viu, més feminista i dedicat a dones com Agnés Varda, i tan pedagògic, educatiu, reflexiu i inclusiu com sempre. Fidel, una vegada més, al seu format: BIO.DOC, MUSIC.DOC, ThIa.DOC, CLASSIC.DOC, PURA VIDA.DOC, HR. DOC, Festival LIMIT 24hores, Punt .DOC LAB.

Finalment, a més de les projeccions, també s'han programat activitats paral·leles, com el High Doc, que són projeccions en instituts per a adolescents; el Festival 24h, que va tindre lloc el 19 de maig; i la beca a projectes documentals per a jóvens directors, Doc Lab.

![](/media/1gnbnfut/21-c_morir-para-contar_01.jpg)![](/media/4rmm0feh/21-c_mujeres_de_coque_malla-683791884-large.jpg)  
                                               ![](/media/gxlb543e/21-c_stuka-poster-cast.jpg)  

  
 

*   [](http://www.facebook.com/sharer.php?u=https://aytosagunto.es/va/actualitat/este-dissabte-finalitza-la-sisena-edicio-del-festival-de-cinema-documental-punt-doc-amb-la-projeccio-de-morir-para-contar/ "Facebook")
*   [](http://twitter.com/share?url=https://aytosagunto.es/va/actualitat/este-dissabte-finalitza-la-sisena-edicio-del-festival-de-cinema-documental-punt-doc-amb-la-projeccio-de-morir-para-contar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/este-dissabte-finalitza-la-sisena-edicio-del-festival-de-cinema-documental-punt-doc-amb-la-projeccio-de-morir-para-contar/ "Linked In")
*   [](mailto:?body=https://aytosagunto.es/va/actualitat/este-dissabte-finalitza-la-sisena-edicio-del-festival-de-cinema-documental-punt-doc-amb-la-projeccio-de-morir-para-contar/)